**Prieskum trhu**

**výzva na predkladanie cenových ponúk**

(Zákazka s nízkou hodnotou podľa §117 zákona 343/2015 o verejnom obstarávaní a o zmene a

doplnení niektorých zákonov.)

**1. Identifikácia obstarávateľa podľa zákona :** Verejný obstarávateľ podľa §7 odst. 1 písm. b) ZVO

**Názov :** Obec Chvojnica

**IČO :**  00649040

**Sídlo :** Chvojnica č. 24, 972 13 Nitrianske Pravno

**Štatutárny zástupca /Kontaktná osoba :** Branislav Dobrotka

**Telefón :** 046/5446346, 0948525955

**E-mail :** branislav.dobrotka@chvojnica.eu

**2. Predmet zákazky a typ zmluvy :**

 2.1. **Názov zákazky :** „Detské a fitness ihrisko“ v obci Chvojnica

 2.2. **Druh zákazky :** Zákazka na uskutočnenie stavebných prác

 CPV kód 45236210-5 stavebné práce na stavbe plôch pre detské ihriská

 37535200-9 zariadenie ihrísk

 2.3**. Miesto dodania** : Obec Chvojnica , pozemky vedené reg.„C“ číslo parcely 211, 212 **(detské ihrisko)** a reg.„C“ číslo parcely 268 **(fitness ihrisko)**.

 2.4. **Výsledkom prieskumu trhu bude uzatvorená zmluva o dielo**

Zmluva o dielo podľa § 536 a nasl. Zákona č. 513/1991 Zb. Obchodný zákonník v znení neskorších predpisov,

* s povinnosťou dodávateľa/zhotoviteľa strpieť výkon kontroly/auditu/kontroly na mieste súvisiaceho s dodávaným tovarom, prácami a službami, kedykoľvek počas platnosti a účinnosti zmluvy o poskytnutí NFP a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
* s právom obstarávateľa/žiadateľa bez akýchkoľvek sankcií odstúpiť od zmluvy s dodávateľom/zhotoviteľom v prípade, kedy ešte nedošlo k plneniu z vyššie uvedenej Zmluvy o dielo v nadväznosti na doručenie správy z kontroly VO, ktorou poskytovateľ neschváli predmetné VO.
* s odkladacou podmienkou nadobudnutia účinnosti zmluvy medzi obstarávateľom a dodávateľom, ktorá spočíva v tom, že dôjde k uzavretiu platnej a účinnej zmluvy o poskytnutí nenávratného finančného príspevku od poskytovateľa - Pôdohospodárska platobná agentúra.

**3. Stručný opis predmetu zákazky :**

 **3.1.** Predmetom zákazky je výber dodávateľa na realizáciu zákazky „ Detské a fitness ihrisko“. Predmetom zákazky /projektu je návrh priestoru pre hru, aktívny oddych detí v rámci obce Chvojnica. Stavba sa bude nachádzať v zastavanom území obce. Pozemky sú rovinaté. Ihriská sú zostavené z jednotlivých herných prvkov a zostáv pre rôzne vekové kategórie. Všetky herné prvky (certifikované TUV) musia **spĺňať bezpečnostné kritériá podľa STN EN 1176 a 16630**. Konštrukcia jednotlivých herných prvkov je riešená ergonomicky pre fyziognómiu a motorické schopnosti detí. Herné prvky sú dodávané na stavbu ako celok. Osadenie, resp. kotvenie jednotlivých herných prvkov je riešené osadením do betónových základov v zmysle kotevného plánu výrobcu herných prvkov. Jednotlivé herné prvky musia byť osadené tak, aby základové konštrukcie nezasahovali do dopadovej plochy - horná hrana betónového základu sa musí nachádzať pod úrovňou spodnej hrany dopadovej plochy, tak aby bola zabezpečená požadovaná hrúbka konštrukcie dopadovej plochy. Výrobca, resp. dodávateľ herných prvkov je ďalej povinný priložiť návod na inštalovanie zariadenia, na jeho odbornú montáž, postavenie a umiestnenie, v zmysle STN EN 1176 a 16630. Po osadení jednotlivých herných prvkov je potrebné každé zariadenie označiť, čitateľne a na viditeľnom mieste, pevne uchytenou informačnou tabuľkou v zmysle STN EN 1176 a 16630 (druh materiálu, typ zariadenia, výrobné číslo a podobne) . Technické listy navrhovaných herných prvkov pre detské ihrisko v počte 8 a pre fitness ihrisko v počte 4 sú prílohou Technickej správy PROJEKTU PRE OHLÁSENIE DROBNEJ STAVBY **( Príloha č.5 Výzvy na predkladanie cenových ponúk)**

 **3.2.** **Predpokladaná hodnota zákazky** je určená v zmysle §6 zákona 343/2015 o verejnom

obstarávaní a o zmene a doplnení niektorých zákonov ako cena bez dane z pridanej hodnoty vo výške

**12 934,32 EUR.**

 **3.3.** Ak sa v opisnom formulári uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa dodávateľom predloženie ponuky s ekvivalentným riešením s porovnateľnými, respektíve lepšími parametrami. Uchádzač, ktorý predkladá ponuku je povinný pred podpisom zmluvy preukázať ekvivalentnosť ním ponúkaného tovaru na základe relevantných dokladov. O splnení podmienky ekvivalentnosti rozhoduje verejný obstarávateľ.

 **3.4.** Verejný obstarávateľ umožní a odporúča uchádzačom obhliadku miesta realizácie zákazky, aby si sami overili a získali potrebné informácie, ktoré budú potrebovať na prípravu a spracovanie ponuky. Výdavky spojené s obhliadkou miesta dodania predmetu obstarania idú na ťarchu uchádzača. Čas obhliadky je potrebné si dohodnúť so štatutárnym zástupcom na tel. kontakte : +421 948 525 955.

 **3.5.** Lehota na odovzdanie predmetu zákazky bude 63 dní odo dňa prevzatia staveniska zhotoviteľom.

**4. Podmienky financovania predmetu obstarávania :**

**4.1.** Projekt bude financovaný nasledovne:

- z vlastných zdrojov verejného obstarávateľa,

- z externých zdrojov Pôdohospodárska platobná agentúra

**4.2.** Predmet zákazky sa bude financovať formou bezhotovostného platobného styku na základe vyhotovenej faktúry. Splatnosť faktúry do 30 dní po prevzatí diela a následnej fakturácie. Verejný obstarávateľ na predmet zákazky neposkytuje zálohy ani preddavky.

**4.3.** Faktúra bude vystavená podľa skutočných prác potvrdená objednávateľom v maximálnom rozsahu tejto výzvy

**5. Požiadavky verejného obstarávateľa na predloženie a obsah predloženej ponuky uchádzačov :**

**5.1**.Ponuka sa predkladá na celý predmet obstarávania v slovenskom jazyku, ponuková cena bude obsahovať všetky náklady spojené s plnením zákazky pri dodržaní zákona o cenách. Uchádzač je povinný v cenovej ponuke vyznačiť či je alebo nie je platiteľom DPH.

**5.2.** Verejný obstarávateľ požaduje, aby uchádzač v rámci predkladania cenovej ponuky priložil nasledovné dokumenty:

**A)** Identifikačné údaje uchádzača spolu s vyplneným **( podpísaná a pečiatkou opatrená Príloha č.1a)**

 **+**  "výkaz-výmer" s nacenenými jednotlivými položkami -podľa požiadaviek v Technickej správe

 **( podpísaná a pečiatkou opatrená Príloha č.1b)**

**B)** Čestné vyhlásenie uchádzača **( podpísaná a pečiatkou opatrená Príloha č.2)**

Uchádzač nie je povinný predkladať doklady podľa § 32, ods. 2, písm. e), verejný obstarávateľ je

oprávnený použiť údaje z informačných systémov verejnej správy.

**5.3. Úspešný uchádzač bude v zmysle v zmysle bodu 8.3.** tejto Výzvy elektronicky vyzvaný verejným obstarávateľom na súčinnosť pred podpisom zmluvy a to predložením nasledovných dokladov : - doklad o oprávnení dodávať tovar, poskytovať službu resp. uskutočňovať stavebné práce ( fotokópia výpisu z OR, ŽL )

 **C)** Čestné vyhlásenie úspešného uchádzača (podpísaná a pečiatkou opatrená Príloha č.3)

 **D)** Doplnenú, podpísanú a pečiatkou opatrenú Zmluvu o dielo ( Príloha č.4 )

**6. Lehota na predloženie ponuky :**

**6.1.** Lehota na predloženie ponuky je určená **do 17.05.2021 do 12:00 hod.**

**6.2.** Adresa, na ktorú sa má ponuka doručiť : **adresa obstarávateľa uvedená v bode 1.**

**6.3.** Ponuka môže byť doručená písomne prostredníctvom pošty, osobne alebo e-mailom.

**6.4.** Doklady požadujeme vložiť do uzavretej obálky s jasným označením odosielateľa a adresáta a viditeľným označením hesla: **Súťaž „Detské a fitness ihrisko“ v obci Chvojnica**  **NEOTVÁRAŤ**

**6.5.** Elektronicky na emailovú adresu branislav.dobrotka@chvojnica.eu s predmetom emailovej správy: **Súťaž\_ „Detské a fitness ihrisko“ v obci Chvojnica\_ NEOTVÁRAŤ**

**7. Kritérium na vyhodnotenie ponúk :**

**7.1.** Najnižšia cena s DPH za predmet zákazky. V prípade uchádzača, ktorý nie je platiteľ DPH, bude posudzovaná cena celkom a uchádzač je túto skutočnosť povinný vyznačiť v cenovej ponuke.

**8. Doplňujúce informácie**

**8.1.** Po vyhodnotení cenových ponúk zašle verejný obstarávateľ oznámenie o výsledku vyhodnotenia všetkým uchádzačom, ktorí predložili ponuku v lehote na predkladanie ponúk a to do 10 dní po vyhodnotení ponúk.

**8.2.** Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa, alebo budú v rozpore s finančnými možnosťami verejného obstarávateľa.

 **8.3.** Verejný obstarávateľ úspešného uchádzača vyzve na súčinnosť pred podpisom zmluvy a to predložením nasledovných dokladov : - doklad o oprávnení dodávať tovar, poskytovať službu resp. uskutočňovať stavebné práce ( fotokópia výpisu z OR, ŽL )

 - Doplnenú, podpísanú a pečiatkou opatrenú Zmluvu o dielo

 **8.4.**  V súlade s ustanoveniami § 42 ods. 12 zákona o verejnom obstarávaní a ustanoveniami § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) verejný obstarávateľ v tomto verejnom obstarávaní určil osobitné podmienky plnenia zmluvy týkajúce sa sociálnych hľadísk pre Program rozvoja vidieka Slovenskej republiky 2014-2020 a to najmä tak, že:

• V prípade, že v súvislosti s realizáciou diela si Zhotoviteľ potrebuje navýšiť kapacity, zamestná osoby dlhodobo nezamestnané v mieste realizácie diela (v poradí dostupnosti kapacít - obec, okres, VÚC) tak, aby dokázal zabezpečiť realizáciu diela v súlade so zmluvne záväzným časovým harmonogramom.

* Zhotoviteľ sa zaväzuje, že bude dodržiavať princíp rovnakého zaobchádzania, princíp nediskriminácie uchádzačov o zamestnanie (na základe: pohlavia, rasy, náboženstva, etnika, minority, zdravotného postihnutia) a princíp transparentnosti.
* Forma zamestnania týchto osôb nie je určená, t.j. môže sa jednať o pracovný pomer na kratší pracovný čas (na dobu určitú alebo neurčitú), o dohodu o prácach vykonávaných mimo pracovného pomeru atď.• podpora dôstojnej práce,

• Ďalej zhotoviteľ prehlasuje , že pri realizácií zákazky bude dodržiavať základné pracovné normy, zákon o zdraví a bezpečnosti na pracovisku, dodržiava sociálne a pracovné právo, vnútroštátne zákony a kolektívne dohody, ktoré sú v súlade s právom EÚ,

Verejný obstarávateľ bude dodržiavanie týchto aspektov kontrolovať na základe verejne prístupných

registrov. Podmienky sociálneho aspektu budú zohľadnené aj pri príprave Zmluvy o Dielo s úspešným

uchádzačom

**9. Dôvernosť a ochrana osobných údajov**

**9.1.** Verejný obstarávateľ počas priebehu tejto verejnej zákazky nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

**9.2**. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

**9.3.** Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

**10. Dátum zverejnenia Výzvy vo svojom profile a súpis Príloh Výzvy na predkladanie ponúk:**

Zverejnené na domovskej stránke obce **:** [**http://chvojnica.eu/profil-verejneho-obstaravatela/**](http://chvojnica.eu/profil-verejneho-obstaravatela/)

 **dňa 5.5.2021 spolu s prílohami :**

**Príloha č. 1a)** – Identifikačné údaje uchádzača + **Príloha č. 1b)** Rozpočet (Výkaz- výmer) ( formát xls.)

**Príloha č. 2** – Vyhlásenia uchádzača

**Príloha č. 3** – ČV víťazného uchádzača

**Príloha č. 4** – Zmluva o dielo (návrh)

**Príloha č. 5** – Technická správa , textová časť, grafická časť, technické listy herných prvkov

**Vypracoval :** Branislav Dobrotka

V Chvojnici, 03.05.2021

 ...............................................

 Branislav Dobrotka

 Starosta obce